हाईस्कूल परीक्षा: नीचे बैठकर पेपर हल कर रहे बच्चे
1 मार्च से हाई स्कूल एवं हायर सेकंडरी स्कूल की परीक्षाएं प्रारंभ हो गई हैं। बाड़ी ब्लाक में 12 परीक्षा केन्द्र बनाए गए हैं, जिनमें करीब साढ़े 6 हजार छात्र-छात्राएं परीक्षाएं दे रहे हैं। शैक्षणिक सत्र 2016-17 के लिए बुधवार से परीक्षाएं शुरू हुईं। गुरुवार से हाई स्कूल की परीक्षाएं भी शुरू हो गईं, जिनमें पहला पर्चा संस्कृत का था।
गुरुवार को कक्षा 10वी संस्कृत के पर्चे के दौरान ब्लाक के किसी भी परीक्षा केंद्र में नकल जैसी कोई भी घटना सामने नहीं आई और हाई स्कूल परीक्षा का पहला पर्चा शांति पूर्ण संपन्न हुआ। खास बात यह है कि अभी भी कई परीक्षा केंद्रों पर छात्र टाट पट्टी पर बैठकर पेपर हल करने को मजबूर हैं। 10वीं के पेपर में हाई सेकंडरी स्कूल में परीक्षा केंद्र में 100 से अधिक बच्चे जमीन पर टाट पट्टी पर बैठकर परीक्षा देते बच्चे नजर आए। बाड़ी ब्लाक के शिक्षा अधिकारी केएम शाह ने बताया कि विकासखंड बाड़ी के अंतर्गत कुल 12 परीक्षा केंद्र बनाए गए हैं। जिनमें से 9 परीक्षा केन्द्रों पर सिर्फ हायर सेकंडरी की परीक्षाएं संपन्न हो रही हैं । वहीं ब्लाक के सभी 12 परीक्षा केन्द्रों में दसवीं और बारहवीं दोनों की परीक्षाएं संपन्न हो रही हैं। इन 12 परीक्षा केंद्रों पर बाड़ी ब्लाक के सभी शासकीय और अशासकीय हाई स्कूल और हायर सेकंडरी स्कूलों के करीब साढ़े 6 हजार छात्र-छात्राएं परीक्षा दे रहे हैं।
परीक्षा केंद्र से बाहर निकलते छात्र।
hin_Deva hin_Deva hin_Deva hin_Deva